Source: https://e-justice.europa.eu/content_member_state_case_law-13-pt-mt.do?member=1
Timestamp: 2020-01-25 10:57:09+00:00
Document Index: 1974074

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'qorti\n', 'Qorti ', 'Qorti ', 'qorti ', 'Qorti ']

Fil-Portugall id-dritt għall-informazzjoni dwar is-sistema ġudizzjarja huwa dritt fundamentali taċ-ċittadini li huwa stabbilit espressament fl-Artikolu 20(2) tal-Kostituzzjoni tal-Portugall u implimentat bil-Liġi Nru 34/2004 tad-29 ta' Lulju 2004, kif emendat mil-Liġi Nru 47/2007 tat-28 ta' Awwissu 2007 li jistabbilixxi r-regoli ta' aċċess għall-ġustizzja u għall-qrati.
Skont l-Artikolu 4 ta' din il-liġi, huwa d-dmir tal-gvern li jieħu passi biex jgħarraf lill-pubbliku dwar din il-liġi u s-sistema ġudizzjarja, bil-Ministeru tal-Ġustizzja responsabbli sabiex jagħti informazzjoni ġuridika, kemm permezz ta' pubblikazzjonijiet jew forom oħra ta' komunikazzjoni, sabiex jiġi żgurat eżerċizzju aħjar tad-drittijiet u l-kisba tal-obbligi stabbiliti fil-liġi.
Il-pubblikazzjoni tad-deċiżjonijiet ġudizzjarji huwa prinċipju internazzjonali stabbilit kemm fl-Artikolu 10 tad-Dikjarazzjoni Universali tad-Drittijiet tal-Bniedem u fl-Artikolu 6 tal-konvenzjoni Ewropea dwar id-Drittijiet tal-Bniedem. Dan il-prinċipju huwa stabbilit l-ewwel nett fl-Artikolu 206 tal-Kostituzzjoni (marbut ukoll ma' seduti tal-qorti) u fid-diversi liġijiet li jirregolaw ġuriżdizzjonijiet differenti, prinċipalment:
L-Artikoli 167 u 656 tal-Kodiċi ta' Proċedura Civili
L-Artikoli 86(1), 87 u 321(3) tal-Kodiċi ta' Proċedura Civili
L-Artikoli 3 u 115 tal-liġi dwar l-organizzazzjoni, il-ħidma u l-proċedura tal-Qorti Kostituzzjonali.
Il-Ministeru huwa responsabbli mill-ġestjoni ta' numru ta' bażijiet tad-dejta ta' dokumenti legali li jistgħu jinsabu fuq is-sit elettroniku http://www.dgsi.pt/. Huma ppubblikati wkoll fil-Gazzetta Uffiċjali u disponibbli fuq is-sit elettroniku https://dre.pt/:
Id-deċiżjonijiet u s-sentenzi tal-Qorti Kostituzzjonali dwar l-inkostituzzjonalità jew l-illegalità ta' liġi jew l-inkostituzzjonalità ta' ommissjoni
Deċiżjonijiet tal-Qorti Suprema tal-Ġustizzja u l-Qorti tal-Awdituri biex jarmonizzaw il-ġurisprudenza u d-deċiżjonijiet tal-Qorti Amministrattiva Suprema li bil-liġi huma ġeneralment vinkolanti.
Deċiżjonijiet ta' qrati oħra li ġeneralment huwa vinkolanti
Is-sit elettroniku http://www.dgsi.pt/jagġti aċċess għal numru ta' bażijiet tad-dejta ta' dokumenti preċedenti u l-libreriji għar-referenza bibljografika tal-Ministeru tal-Ġustizzja.
Waqt tfittxija f'waħda minn dawn il-bażijiet tad-dejta inti tista tara l-aktar dokumenti riċenti li jkunu daħlu u l-għodda ta' navigazzjoni li tagħti aċċess għal diversi tipi ta' tfittxija permessa (tfittxija b'xejn skont it-terminu, il-qasam u d-deskrizzjoni).
Il-paġna tad-dħul jew tar-riżultati turi d-dokumenti skont l-intestatura, il-kontenut u l-informazzjoni li ġejja:
In-Numru tal-Kawża
L-imħallef li ta l-opinjoni tal-qorti
Eżempji ta' intestatura
ID-DATA TAS-SEDUTA
IDENTIFIKAZZJONI TAL-KAWŻA
It-test sħiħ tas-sentenza huwa disponibbli (soġġett għar-regoli dwar il-protezzjoni tad-dejta personali) f'format html.
Qrati kkonċernati
Il-bażijiet tad-dejta disponibbli fuq http://www.dgsi.pt/ fihom il-ġurisprudenza tal-qrati/entitajiet li ġejjin:
Qorti Suprema tal-Ġustizzja
Qrati tal-Appell (Coimbra, Évora, Lisbona, Porto and Guimarães)
Qorti Amminstrattiva Suprema
Kummissarji tal-Ġustizzja
Proċedimenti oħra
Kawżi oħra
quddiem qorti Portugiża oħra (Qorti Kostituzzjonali, eċċ)?
Fil-Portugall tiġi ppubblikata biss għażla ta' ġurisprudenza. Il-kriterji applikati huma l-importanza u r-rilevanza.
Bażijiet tad-dejta ta' dokumenti legali